Dylan Thomas

Dylan Marlais Thomas (Abertawe, 27 oktober 1914 - New York City, 9 november 1953) was een dichter en skriever uut Wales. Veule lu ziet hum as ien van de miest ienvloedrieke lyrische dichters van de twintigste ieuw en ien van de beste van zokke dichters van alle tieden. Hi'j is bekend um zien surreële kiek en bieldspraoke die oe kats versteld döt staon. Lèven en wark In 1934 verskeen zien eerste dichtbundel, 18 Poems, evolgd deur Twenty-five Poems (1936), Deaths and Entrances (1946) and Collected Poems 1934-1952 (1952). Naost dichtwark skreef Thomas ok vertellens en dri'jboeken veur film en radio. Zien vertellens bint versierd mit veule poëtische bieldspraoke, en bint maanks stoer te begriepen, krek as zien gedichten. Bename in de Verienigde Staoten reisden hi'j rond en dreug zien eing en aandermans wark veur. Mit dizze optredens was e slim succesvol. Zien buldernde stemme mit een subtiel Welse wieze wördden haoste lieke bekend as zien skrieveri'je. Onder zien bekendste warken valt 't heurspul Under Milk Wood en een gedicht oaver zien starvende va, Do not go gentle into that good night. Tiedens zien vierde veurdrachtenriege in Amerika in 1953, een paar dagen nao zien 39ste verjaordag, zakten Thomas in menare in zien hotel in New York. Hi'j störf daor in St. Vincent's Hospital. De officiële doodsoorzaake wördden vastelegd as 'chronische draankvergiftiging'. Zien liek hebt ze terogge stuurd hen Laugharne, Wales, daoras e in een boothuus ewoond had. Zien graf hef een ienvoldig holten kruus. Thomas was etrouwd mit Caitlin MacNamara en had drei kiender mit heur. Nao zien dood leefden zi'j veural in Italië, daoras ze in 1994 uut de tied kwaamp. Ze is naost heur man begraven. Veurbielden Hier volgt een paar fragmenten uut gedichten van Dylan Thomas, mit lösse ummezetting. Uutgaonde verwiezing Van n Voarnbelt, Goaitsen van der Vliet zien Twèentse ummezetting van Thomas zien gedicht Fern Hill, mit uut-ebreid commentaor